Ene Üleoja rääkis, kuidas nad Ants Üleojaga käisid Estonia koori Kanadas ette valmistamas, Kuno Areng ei olnud soojade sõnadega kitsi RAMi USA- ja Kanada-turneest rääkides. Kõigi sõnavõtjate ühine mõte oli: Roman Toi on suurmees, kuid tema kõrvale mahuvad alati teisedki inimesed, ta on sooja huumoriga, täpse sõnaga ja, mida mitu korda rõhutati, väga hea eesti keelega. René Eespere luges katkeid kirjavahetusest Toiga. Muuseumiõhtul  sai kuulata maestro kammermuusikat Tallinna keelpillikvarteti esituses.